ΑΝΑΚΟΙΝΩΣΗ

Η Υπηρεσία Διαχείρισης Επιδομάτων Πρόνοιας του Υπουργείου Εργασίας, Πρόνοιας και Κοινωνικών Ασφαλίσεων, ενημερώνει τους αιτητές ή/και δικαιούχους Ελάχιστου Εγγυημένου Εισοδήματος (Ε.Ε.Ε.), και τους ιδιοκτήτες υποστατικών που ενοικιάζουν σε δικαιούχους Ελάχιστου Εγγυημένου Εισοδήματος ότι το ποσό του ενοικίου θα καταβάλλεται στους δικαιούχους για έγκυρη σύμβαση ενοικίασης από την ημερομηνία υπογραφής της, όταν και εφόσον υποβληθείστην Υπηρεσία Διαχείρισης Επιδομάτων Πρόνοιας εντός τριάντα (30) ημερών από την υπογραφή της σύμβασης.

Σε διαφορετική περίπτωση, δηλαδή αν δεν προσκομιστεί εντός τριάντα (30) ημερών από την υπογραφή της, το ποσό του ενοικίου καταβάλλεται από την πρώτη του επόμενου μήνα που ακολουθεί την ημερομηνία που η σύμβαση θα υποβάλλεται στην Υπηρεσία Διαχείρισης Επιδομάτων Πρόνοιας .

Υπενθυμίζεται ότι το μέρος του ελάχιστου εγγυημένου εισοδήματος που αναλογεί στο ενοίκιο καταβάλλεται απευθείας στον ιδιοκτήτη του υποστατικού.